U-I-199/13, Up-698/13
Natisni
Opravilna št.:
U-I-199/13, Up-698/13
Datum odločitve:
22. 4. 2014
ECLI:
ECLI:SI:USRS:2014:U.I.199.13
Akt:
Ustavna pritožba zoper sodbo Višjega sodišča v Kopru št. Cp 76/2013 z dne 5. 6. 2013 v zvezi s sodbo Okrajnega sodišča v Sežani št. P 141/2011 z dne 20. 11. 2012

Odlok o javni kanalizaciji v Občini Sežana (Uradni list RS, št. 56/96, 25/01, 101/01, 50/02, 80/02 – popr. in 75/04), 34., 35., 37. in 37.a čl.

Pravilnik o določitvi meril in kriterijev za plačilo denarnih obveznosti uporabnikov storitev čiščenja komunalnih odpadnih voda (Uradni list RS, št. 49/09)
Izrek:
Ustavna pritožba zoper sodbo Višjega sodišča v Kopru št. Cp 76/2013 z dne 5. 6. 2013 v zvezi s sodbo Okrajnega sodišča v Sežani št. P 141/2011 z dne 20. 11. 2012 se zavrže.

Pobuda za začetek postopka za oceno ustavnosti in zakonitosti 34., 35., 37. in 37.a člena Odloka o javni kanalizaciji v Občini Sežana (Uradni list RS, št. 56/96, 25/01, 101/01, 50/02, 80/02 – popr. in 75/04) ter Pravilnika o določitvi meril in kriterijev za plačilo denarnih obveznosti uporabnikov storitev čiščenja komunalnih odpadnih voda (Uradni list RS, št. 49/09) se zavrže.
Evidenčni stavek:
Ustavna pritožba se zavrže, če ni dovoljena, predlog za izjemno obravnavo pa ni utemeljen.
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.52.11 - Ustavno sodstvo - Postopek - Procesne predpostavke v postopku ustavne pritožbe - Zadeve po 55. a členu ZUstS. 
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, 55.a.2.1, 55.b.1.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
občinski predpis, posamični akt
Vlagatelj:
Viljem Frančeškin, Sežana
Datum vloge:
22. 8. 2013
Vrsta odločitve:
sklep
Vrsta rešitve:
zavrženje
Dokument:
US30395
Dokument v PDF obliki:
U-I-199-13, Up-698-13.pdf
140 KB
Prenesite datoteko
U-I-199/13-5
Up-698/13-6
22. 4. 2014
SKLEP
Ustavno sodišče je v postopkih za preizkus ustavne pritožbe in pobude Viljema Frančeškina, Sežana, na seji 22. aprila 2014
sklenilo:
1. Ustavna pritožba zoper sodbo Višjega sodišča v Kopru št. Cp 76/2013 z dne 5. 6. 2013 v zvezi s sodbo Okrajnega sodišča v Sežani št. P 141/2011 z dne 20. 11. 2012 se zavrže.
2. Pobuda za začetek postopka za oceno ustavnosti in zakonitosti 34., 35., 37. in 37.a člena Odloka o javni kanalizaciji v Občini Sežana (Uradni list RS, št. 56/96, 25/01, 101/01, 50/02, 80/02 – popr. in 75/04) ter Pravilnika o določitvi meril in kriterijev za plačilo denarnih obveznosti uporabnikov storitev čiščenja komunalnih odpadnih voda (Uradni list RS, št. 49/09) se zavrže.
OBRAZLOŽITEV
1. Pritožnik vlaga ustavno pritožbo zoper sodni odločbi, navedeni v 1. točki izreka, s katerima mu je bilo pravnomočno naloženo plačilo 104,74 EUR iz naslova neplačanih računov z odvajanjem odpadnih voda. Predlaga izjemno obravnavo ustavne pritožbe v skladu s tretjim odstavkom 55.a člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS).  Predlog utemeljuje s tem, da izpodbijani sodni odločbi temeljita na protiustavnem in nezakonitem Odloku o javni kanalizaciji v Občini Sežana (v nadaljevanju Odlok).
2. Pritožnik je hkrati z ustavno pritožbo vložil tudi pobudo za začetek postopka za oceno ustavnosti in zakonitosti 34., 35., 37. in 37.a člena Odloka in Pravilnika o določitvi meril in kriterijev za plačilo denarnih obveznosti uporabnikov storitev čiščenja komunalnih odpadnih voda (v nadaljevanju Pravilnik). Zatrjuje, da je Odlok v neskladju s 14., 125. in 140. členom Ustave ter s prvim odstavkom 5. člena Zakona o gospodarskih javnih službah (Uradni list RS, št. 32/93 in 57/11 ­– ZGJS), 149. členom Zakona o varstvu okolja (Uradni list RS, št. 39/06 – uradno prečiščeno besedilo, 70/08, 108/09, 48/12, 57/12 in 92/13 – v nadaljevanju  ZVO-1) in Pravilnikom o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 63/09), Pravilnik pa naj bi bil v neskladju z ZVO-1.
3. Ustavno sodišče je ustavno pritožbo zavrglo, ker ni dovoljena, predlog za izjemno obravnavo pa ni utemeljen (1. točka izreka).
4. Pobudo za začetek postopka za oceno ustavnosti lahko da, kdor izkaže pravni interes (prvi odstavek 24. člena ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
5. Pravni interes pobudnika je temeljil na vloženi ustavni pritožbi, ki jo je Ustavno sodišče iz razloga, navedenega v 3. točki obrazložitve tega sklepa, zavrglo. Glede na to morebitna razveljavitev izpodbijanih določb Odloka in Pravilnika na pravni položaj pobudnika ne bi mogla učinkovati. To pomeni, da pobudnik ne izkazuje pravnega interesa za začetek postopka za oceno ustavnosti in zakonitosti izpodbijanih določb. Zato je Ustavno sodišče njegovo pobudo zavrglo (2. točka izreka).
6. Ustavno sodišče je sprejelo ta sklep na podlagi tretje alineje prvega odstavka 55.b člena v zvezi s prvo alinejo drugega odstavka 55.a člena in tretjega odstavka 25. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik mag. Miroslav Mozetič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Predsednik